5) Ne vefe ket efedusoch stourm er Chuzul-Rannvro hag en departamantoù ? Ar pep efedusañ a vefe kaout ur vodadenn vroadel hag ur gouarnamant breizhat penn-kil-ha-troad. Neus ket ezhomm ken eus an departamantoù. Gwelloch eo diazezañ an demokralelezh war ar strollegezhioù-bro ha frammañ Breizh gant broioù bihan evel Bro-Redon, Bro-An-Oriant, Bro-Sant-Brieg hag all..., tro-dro kêrioù bras pe bihan ma kaver an  holl servijoù enno (melestradurezh, yeched, deskadurezh, stalioù-labour...). Emañ Strollad Breizh o soñjal e dilennadegoù tier-kêr ha departamantoù a vo e miz Meurzh 2008 ha dreist-holl dilennadegoù rannvro a vo e 2010. Evel-just, al labour a zo da vezañ graet e Breizh an tostañ ar gwellañ da ezhommoù an dud.